রাজস্থানে চলছে বিজেপি সরকার৷ আর আজমেঢ় ও আলোয়ার কেন্দ্র দুটির উপনির্বাচনে পরাজিত হয়েছে বিজেপি৷ জিতেছে কংগ্রেস৷ ফল বিশ্লেষণে দেখা গিয়েছে দুটি লোকসভার অধীনে থাকা ৮টি করে বিধানসভার প্রতিটিতেই কংগ্রেস জয়ী৷ স্পষ্টই জনাদেশ গিয়েছে মোদী সরকারের বিপরীতে৷ পশ্চিমবঙ্গের উলুবেড়িয়াতেও প্রত্যাশিত জয় এসেছে তৃণমূল কংগ্রেসের৷ আর সবথেকে বড় চিন্তা হল উত্তর প্রদেশের গোরক্ষপুর, ফুলপুর আসন দুটি হাতছাড়া বিজেপির হওয়া৷ এই কেন্দ্রে বিএসপির সমর্থনে জয়ী হয়েছেন সপা প্রার্থী৷ বিহারের আরারিয়া লোকসভা আসনে আরজেডির কাছে পরাজিত হয়েছে বিজেপি৷